CELEX: 62007CN0572
Language: et
Date: 2007-12-24 00:00:00
Title: Kohtuasi C-572/07: Eelotsusetaotlus, mille esitas Krajský soud v Ústí nad Labem (Tšehhi Vabariik) 24. detsembril 2007 — RLRE Tellmer Property s.r.o. versus Finanční ředitelství v Ústí nad Labem

29.3.2008   
            
            
               ET
            
            
               Euroopa Liidu Teataja
            
            
               C 79/14
            
         Eelotsusetaotlus, mille esitas Krajský soud v Ústí nad Labem (Tšehhi Vabariik) 24. detsembril 2007 — RLRE Tellmer Property s.r.o. versus Finanční ředitelství v Ústí nad Labem
   (Kohtuasi C-572/07)
   (2008/C 79/25)
   Kohtumenetluse keel: tšehhi
   Eelotsusetaotluse esitanud kohus
   Krajský soud v Ústí nad Labem
   Põhikohtuasja pooled
   
      Kaebuse esitaja: RLRE Tellmer Property s.r.o.
   
      Vastustaja: Finanční ředitelství v Ústí nad Labem
   Eelotsuse küsimused
   
               1.
            
            
               Kas nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (1) artikli 6 (Teenuste osutamine) ja artikli 13 (Maksuvabastus riigi territooriumil) sätteid saab tõlgendada nii, et korteri (ja võib-olla mitteeluruumi) üürileandmist ühelt poolt ning sellega seotud üldruumide koristamist teiselt poolt võib pidada iseseisvateks ja teineteisest lahutatavateks maksustatavateks tehinguteks?
            
         
               2.
            
            
               Kui vastus esimesele küsimusele on eitav — nagu eeldab Krajský soud v Ústí nad Labem –, küsib Krajský soud Euroopa Kohtult veel seda, kas nimetatud direktiivi artikkel 13, eelkõige selle punkti B sissejuhatav osa ja alapunkt b: 1) nõuab üürileantud kortermaja üldruumide koristamise eest makstava tasu suhtes käibemaksu kohaldamist või 2) välistab selle või 3) jätab selle liikmesriigi otsustada.
            
         
      (1)  EÜT L 145, 13.6.1977, lk 1; ELT eriväljaanne 09/01, lk 23.